CELEX: 32000D0646(01)
Language: et
Date: 2000-10-17 00:00:00
Title: Nõukogu otsus, 17. oktoober 2000, osoonikihti kahandavate ainete Montreali protokolli muudatuse sõlmimise kohta

Tähtis õiguslik teade

|

32000D0646(01)

Euroopa Liidu Teataja L 272 , 25/10/2000 Lk 0026 - 0026

		Nõukogu otsus,17. oktoober 2000,osoonikihti kahandavate ainete Montreali protokolli muudatuse sõlmimise kohta(2000/646/EÜ)EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 175 lõiget 1 koos artikli 300 lõike 2 esimese lausega ja lõike 3 esimese lõiguga,võttes arvesse komisjoni ettepanekut,võttes arvesse Euroopa Parlamendi arvamust [1]ning arvestades järgmist:(1) Lähtudes oma vastutusest keskkonna eest, on ühendus otsusega 88/540/EMÜ [2] ühinenud osoonikihi kaitset käsitleva Viini konventsiooniga ja osoonikihti kahandavate ainete Montreali protokolliga ning on otsusega 91/690/EMÜ [3] kiitnud heaks nimetatud protokolli esimese muudatuse ja otsusega 94/68/EÜ [4] kiitnud heaks nimetatud protokolli teise muudatuse.(2) Viimased tõendid näitavad, et osoonikihi piisavaks kaitseks on nõutav osooni kahandavate ainetega kauplemise rangem kontroll, kui on sätestatud Montreali protokollis, mida on muudetud 1992. Samad tõendid näitavad, et osooni kahandavate ainetega, eelkõige metüülbromiidiga kauplemist tuleks täiendavalt jälgida ja kontrollida.(3) Neid kontrolle käsitlev Montreali protokolli kolmas muudatus võeti vastu 1997. aasta septembris Montrealis. Komisjon osales ühenduse nimel kõnealust muudatust käsitlevates läbirääkimistes ja muudatuse heakskiitmises.(4) Ühendus on valdkonnas, mida kõnealune muudatus käsitleb, võtnud vastu meetmeid ja peaks seepärast võtma selles valdkonnas endale rahvusvahelisi kohustusi.(5) On oluline, et ühendus kiidaks heaks Montreali protokolli kolmanda muudatuse, sest selle sätted on seotud ühenduse ja teiste osaliste vahelise kontrollitavate ainetega kauplemisega, mille rakendamise eest ühendus vastutab,ON VASTU VÕTNUD JÄRGMISE OTSUSE:Artikkel 1Ühenduse nimel kiidetakse heaks kolmas muudatus osoonikihti kahandavate ainete Montreali protokollis.Muudatuse tekst lisatakse käesolevale otsusele.Artikkel 2Nõukogu eesistujal on õigus nimetada isik või isikud, kes on volitatud andma ühenduse nimel kolmanda muudatuse heakskiitmisdokumendi hoiule ÜRO peasekretärile vastavalt osoonikihi kaitset käsitleva Viini konventsiooni artiklile 13 koostoimes Montreali protokolli kolmanda muudatuse artikliga 3.Artikkel 3Käesolev otsus avaldatakse Euroopa Ühenduste Teatajas.Luxembourg, 17. oktoober 2000Nõukogu nimeleesistujaL. Fabius[1] EÜT C 21 E, 25.1.2000, lk 9.[2] EÜT L 297, 31.10.1988, lk 8.[3] EÜT L 377, 31.12.1991, lk 28.[4] EÜT L 33, 7.2.1994, lk 1.--------------------------------------------------